3. Ocjenjivanje vina autohtonih sorata vinove loze republike Hrvatske koje prethodi Reviji vina hrvatskih autohtonih sorata „Vina od davnina“ održano je od 06. do 08. svibnja 2020. godine u prostorima Ministarstva poljoprivrede u Buzinu.

Organizator ocjenjivanja bilo je Ministarstvo poljoprivrede uz pomoć suorganizatora i partnera Hrvatske agencije za poljoprivredu i hranu, Agronomskog fakulteta u Zagrebu, Instituta za poljoprivredu i turizam u Poreču, i Instituta za jadranske kulture i melioraciju krša iz Splita.

Na ocjenjivanje vina prijavilo se **77** proizvođača sa **159** uzoraka vina proizvedenih od **30** autohtonih sorti različitih godina berbe ( 2007. - 2019. godine). Najzastupljenija su bila vina redovitih berbi ali prijavljena su i vina predikatnih berbi te 13 pjenušavih vina od čega:

Bijela vina – 123 uzoraka

Rose vina – 7 uzoraka

Crvena vina – 29 uzoraka

Vina je ocjenjivala peteročlana komisija sastavljena od iskusnih ocjenjivača(enologa) koji posjeduju certifikat o provjeri znanja i sposobnosti sukladno „Pravilniku o organoleptičkom (senzornom) ocjenjivanju vina i voćnih vina“.

Predsjednik ocjenjivačke komisije:

Marijan Čižmešija, dipl. ing. agr. – Ministarstvo poljoprivrede

Tajnik ocjenjivačke komisije:

Nataša Puhelek Puština, dipl. ing. agr. – Ministarstvo poljoprivrede

Članovi ocjenjivačke komisije - enolozi:

Dr. sc. Ivana Puhelek – Agronomski fakultet Zagreb

Prof. dr. sc. Darko Preiner – Agronomski fakultet Zagreb

Dr.sc. Mirela Osrečak – Agronomski fakultet Zagreb

Aleksandar Brodski, dipl. ing. agr. – Agronomski fakultet Zagreb

Ivana Rendulić Jelušić, dipl. ing. agr. – Zagrebačka županija

Goran Josipović, dipl. ing. agr. – Ministarstvo poljoprivrede

Mr. sc. Vlasta Rubeša Vili - Ministarstvo poljoprivrede

Robert Brkić, univ. spec. - Hrvatska agencija za poljoprivredu i hranu

Organolepitčko ocjenjivanje provedeno je prema međunarodnoj metodi 100 pozitivnih bodova, a sukladno Pravilniku o ocjenjivanju vina, bodovne granice za pojedina odličja bile su:

90-100 bodova – Velika zlatna diploma

85-89 bodova – Zlatna diploma

80-84 boda – Srebrna diploma

75-79 bodova – Brončana diploma

61-74 boda – priznanje

Na osnovu dobivenih ocjena dodijeljena su slijedeća odličja:

3 Velike zlatne diplome

60 Zlatnih diploma

65 Srebrnih diploma

18 Brončanih diploma

1 Priznanje

12 vina neocijenjeno je zbog izraženih mana i bolesti u bistroći, mirisu ili okusu.

Najbolje ocjenjenim vinima u pojedinim kategorijama sukladno članku 22. Pravilnika o ocjenjivanju dodijeljena su šampionska odličja:

**Najbolje ocjenjeno vino**:

*Primus – Plavac mali 2016.*

**Rizman vinogradi d.o.o. Klek**

**Šampion u kategoriji bijelih vina redovite berbe - regije Središnja bregovita Hrvatska**:

*Pušipel classic 2019.*

**Vinogradarstvo-podrumarstvo Cmrečnjak, Sveti Urban**

**Šampion u kategoriji bijelih vina redovite berbe - regije Dalmacija:**

*Tasovac Pošip 2018.*

**OPG Davor Tasovac, Žrnovo**

**Šampion u kategoriji crvenih vina - regije Dalmacija:**

*Primus – Plavac mali 2016*

**Rizman vinogradi d.o.o. Klek**

**Šampion u kategoriji bijelih vina redovite berbe - regije Hrvatska Istra i Kvarner:**

*Malvazija istarska 2019.*

**OPG Siljan Sanjin, Krnica**

**Šampion u kategoriji crvenih vina regije Hrvatska Istra i Kvarner:**

*Kurykta reserva – Sansigot/Debejan 2016.*

**Estate winery, Vrbnik**

**Šampion u kategoriji pjenušavih vina:**

*San Marino – Žlahtina 2017.*

**Pavlomir d.o.o., Novi Vinodolski**

Predsjednik ocjenjivačke komisije :

Marijan Čižmešija, dipl.ing.agr.